ଭୁବନରେ ବର୍ଷାବିତ୍ପାତଃ ଦଳିତ ସାହିକୁ ବଢୁଛି ବିପଦ\nଭୁବନ, ୬ା୯(ଡି.ଏନ୍.ଏ.)- ବଙ୍ଗୋପସାଗରରେ ସୃଷ୍ଟି ହୋଇଥିବା ଲଘୁଚାପ ଅବପାତ ରୂପ ନେବା ପରେ ସାରା ରାଜ୍ୟରେ ଲାଗି ରହିଛି ଲଗାଣବର୍ଷା। ଏହାର ପ୍ରଭାବ ଦେଖିବାକୁ ମିଳିଛି ଭୁବନ ଏନ୍ଏସି ଅଞ୍ଚଳରେ।\nଭୁବନରେ ବର୍ଷାବିତ୍ପାତଃ ଦଳିତ ସାହିକୁ ବଢୁଛି ବିପଦ\t September 6th, 19:23 PM September 6th, 19:23 PM\nଭୁବନ, ୬ା୯(ଡି.ଏନ୍.ଏ.)- ବଙ୍ଗୋପସାଗରରେ ସୃଷ୍ଟି ହୋଇଥିବା ଲଘୁଚାପ ଅବପାତ ରୂପ ନେବା ପରେ ସାରା ରାଜ୍ୟରେ ଲାଗି ରହିଛି ଲଗାଣବର୍ଷା। ଏହାର ପ୍ରଭାବ ଦେଖିବାକୁ ମିଳିଛି ଭୁବନ ଏନ୍ଏସି ଅଞ୍ଚଳରେ। ୫ଦିନ ଧରି ଜାରି ରହିଥିବା ବର୍ଷା ୧୨ନଂ. ଓ୍ବାର୍ଡ ଅଧୀନ ଦଳିତ ସାହିବାସୀଙ୍କ ପାଇଁ ଦୁର୍ଦ୍ଦଶା ଆଣିଛି। ବର୍ଷା ପାଣିରେ ଭିଜି କାଲ ମଳିକଙ୍କ ଘର ଗୁରୁବାର ଭାଙ୍ଗିଯାଇଛି। ସୌଭାଗ୍ୟବଶତଃ ଏଥିରେ କାହାରି କୌଣସି କ୍ଷତି ହୋଇନାହିଁ। ଏ ନେଇ କାଲ ତହସିଲଦାର ଶକ୍ତିକାନ୍ତ ରାୟଙ୍କୁ ଲିଖିତ ଅଭିଯୋଗ କରିବା ପରେ ରାଜସ୍ବ ନିରୀକ୍ଷକଙ୍କ ଦ୍ୱାରା ତଦନ୍ତ କରାଯାଇଛି।\nଦଳିତ ସାହିରେ ୨୦ରୁ ଊର୍ଦ୍ଧ୍ୱ ପରିବାରର ୧୦୦ରୁ ଊର୍ଦ୍ଧ୍ୱ ଲୋକ ବାସ କରୁଛନ୍ତି। ସେମାନଙ୍କ ମଧ୍ୟରୁ ଅଧିକାଂଶ ଦିନ ମଜୁରିଆ ହୋଇଥିବାବେଳେ ଝାଟିମାଟି ଘରେ ରହୁଛନ୍ତି। ବର୍ଷା ଲାଗି ରହିଥିବାରୁ ଅନେକ ଘର ଫାଟି ଯାଇଛି। ଅନ୍ୟ ଉପାୟ ନ ଥିବାରୁ ସମ୍ପୃକ୍ତ ପରିବାର ବିପଦସଙ୍କୁଳ ଅବସ୍ଥାରେ ଭାଗ୍ୟକୁ ଆଦରି ପଡ଼ି ରହିଛନ୍ତି। ଦିନେ ଦୁଇଦିନ ବର୍ଷା ଜାରି ରହିଲେ ଅବସ୍ଥା ସାଂଘାତିକ ହୋଇପଡ଼ିବ ବୋଲି ଅଞ୍ଚଳବାସୀ କହିଛନ୍ତି। ଏ ସଂକ୍ରାନ୍ତରେ ତହସିଲଦାର କୁହନ୍ତି, ଅଭିଯୋଗ ମିଳିବା ପରେ ସାହି ଉପରେ ନଜର ରଖାଯାଇଛି। ଆବଶ୍ୟକ ହେଲେ ସାହିବାସୀକୁ ଅନ୍ୟତ୍ର ଥଇଥାନ କରାଯିବ।\nଏଠାରେ ଉଲ୍ଲେଖଯୋଗ୍ୟ, ଦଳିତ ସାହିର ଅନେକ ପରିବାର ବିଜୁ ପକ୍କାଘର ପାଇଁ ପ୍ରଶାସନ ନିକଟରେ ଆବେଦନ କରିଛନ୍ତି। ହେଲେ କାହାରିକୁ କାର୍ଯ୍ୟାଦେଶ ଦିଆଯାଇନାହିଁ। ତେଣୁ ବର୍ଷାଦିନେ ସେମାନେ ହଇରାଣ ହେଉଛନ୍ତି। ରାଜ୍ୟ କିମ୍ବା କେନ୍ଦ୍ର ସରକାରଙ୍କ ଆବାସ ଯୋଜନାରେ ସାମିଲ କରାଗଲେ ସେମାନେ ଉପକୃତ ହୋଇପାରିବେ ବୋଲି କହିଛନ୍ତି।
